
Text rozhodnutia
Súd: Krajský súd Bratislava Spisová značka: 6S/162/2013 Identifikačné číslo súdneho spisu: 1013201181 Dátum vydania rozhodnutia: 27. 09. 2013 Meno a priezvisko sudcu, VSÚ: JUDr. Judita Kokolevská ECLI: ECLI:SK:KSBA:2013:1013201181.1 Uznesenie Krajský súd v Bratislave v právnej veci žalobcu: BAU Contract s.r.o., so sídlom Šamorínska 10, 821 06 Bratislava proti žalovanému: Finančné riaditeľstvo Slovenskej republiky, so sídlom Lazovná 63, 974 01 Banská Bystrica o preskúmanie zákonnosti rozhodnutia v správnom konaní č. 9101302/5/2041812/2013 zo dňa 20.5.2013, jednohlasne, takto r o z h o d o l : Krajský súd v Bratislave konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Žalobou doručenou Krajskému súdu v Bratislave dňa 19.6.2013 sa žalobca domáhal preskúmania zákonnosti prvostupňového správneho orgánu č. 9101302/5/2041812/2013 zo dňa 20.5.2013, ktorým Daňový úrad Bratislava podľa § 4c ods. 2 zákona č. 222/2004 Z.z. o dani z pridanej hodnoty zábezpeku na daň z pridanej hodnoty vo výške XXX.XXX,-€. Žalobca k podanej žalobe pripojil ako prílohu žalobcu napadnuté rozhodnutie a odvolanie proti tomuto rozhodnutiu. Zo žalobou napadnutého rozhodnutia je zrejmé, že žalobca žaluje prvostupňové rozhodnutie správneho orgánu, voči ktorému je prípustné odvolanie podľa § 4c ods. 3 zákona č. 222/2004 Z.z. v lehote 8 dní od doručenia tohto rozhodnutia. Zároveň sa žalobca domáhal predloženia predbežných otázok Ústavnému súdu Slovenskej republiky o súlade zákona č. 222/2004 Z.z. s Ústavou Slovenskej republiky. Pred rozhodnutím vo veci samej žalobca svojím podaním doručených súdu dňa 11.9.2013 oznámil, že berie svoju žalobu v celom rozsahu späť. Podľa ustanovenia § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa ustanovenia § 250d ods. 3 O.s.p. súd uznesením konanie zastaví aj vtedy, ak žaloba bola vzatá späť (§ 250h ods. 2 O.s.p.). Nakoľko žalobca vzal späť žalobu pred rozhodnutím veci, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3:0 (§ 3 ods. 9 zákona č. 757/2004 Z.z. v znení zákona č. 33/2011). Poučenie: Proti tomuto rozsudku je možné podať odvolanie v lehote 15 dní odo dňa jeho doručenia a to písomne, v štyroch vyhotoveniach na Najvyšší súd Slovenskej republiky prostredníctvom Krajského súdu v Bratislave. V odvolaní sa má uviesť, ktorému súdu je určené, kto ho robí, ktorej veci sa týka, čo sleduje, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

